Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
18 มี.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 22.67 จุด (2.19%) ปิดภาคเช้าที่ 1,057.84 จุด ด้วยมูลค่าการซื้อขาย 29,036.00 ล้านบาท
Most Positive Impact: ADVANC (+2.35 จุด), PTT (+1.99 จุด), BDMS (+1.33 จุด)
Most Negative Impact: MAKRO (-0.22 จุด), SPI (-0.17 จุด), MINT (-0.13 จุด)
ตลาดหุ้นไทยรีบาวด์ ผ่อนคลายต่อผลกระทบ COVID-19 หลังสหรัฐฯประกาศมาตรการกระตุ้นเศรษฐกิจ และมาตรการช่วยเหลือซึ่งมีระดับเศรษฐกิจขนาดใหญ่ กอปรกับตลท.มีมาตรการควบคุมความผันผวนของตลาดโดยปรับลด ceiling-floor ลงมาเหลือ+/-15% และแบ่งระดับ circuit breaker เป็น 3 ระดับ -8%, -15%, -20% เพิ่มความเชื่อมั่นการลงทุนมากขึ้น
World bank ประกาศเพิ่มเงินช่วยเหลือเร่งด่วนวงเงินรวม 1.4 หมื่นล้านดอลลาร์ให้กับบริษัทและประเทศที่ได้รับผลกระทบจากการแพร่ระบาดของ COVID-19
แนวโน้มตลาดบ่าย
เราประเมินว่าตลาดจะคงยังแกว่งตัวรอดู 1) จำนวนผู้ติดเชื้อในประเทศซึ่งเราคาดจะเร่งตัวอย่างมีนัยยะใน 2 สัปดาห์หน้าหรือมากกว่านั้นจนกว่าจะเห็นมาตรการเข้มงวดเพิ่มเติม 2) มาตรการกระตุ้นเศรษฐกิจ 3) มาตรการสนับสนุนตลาดทุนในระยะสั้น-กลาง-ยาว สัปดาห์นี้คงกรอบการแกว่งตัว SET index ที่บริเวณ 990-1,100 จุด
กลยุทธ์การลงทุน สำหรับนักลงทุนที่รับความเสี่ยงได้ต่ำแนะนำรอดูผลของการ Lockdown หลายประเทศทั่วโลกในช่วง 1-2 สัปดาห์ข้างหน้า หุ้นแนะนำให้เน้นเป็นหุ้นพื้นฐานแข็งแกร่ง มีเงินปันผลระดับ 4% ขึ้นไป
ประเด็นเศรษฐกิจสำคัญ วันพุธติดตามดัชนีราคาผู้บริโภคยุโรปเดือน ก.พ. คาด +1.2% YoY ปริมาณน้ำมันดิบคงคลังของสหรัฐฯ วันพฤหัสฯ ติดตามการประชุมธนาคารกลางญี่ปุ่น วันศุกร์ ติดตามการประชุมธนาคารกลางจีน คาดลดอัตราดอกเบี้ย LPR จากระดับปัจจุบันที่ 4.75% และตัวเลขยอดขายบ้านเก่าของสหรัฐฯ เดือน ก.พ. คาด +0.8% MoM
หุ้นแนะนำ INTUCH PTTGC